**Жас маманға нұсқаулық.**

Сіздерге ұсынамыз:

Сізде үлкен қиял мен биік мақсат болу керек және соған ұмтылу керек.

Қазіргі заманға сай өз педагогикалық білімін жетілдіріп, үнемі ізденісте болу керек.

Әр уақытта, әр жағдайда өз-өзіне ұстанымды, сабырлы болу керек.

Әр қиын жағдайлардан өзінің ұстамымен,ақжарқын көңілімен шығу.

Әр уақытта кешірімді, инабатты,ізгі, әдепті, мейірімді болу.

Жеңіл, көңілді өмір сүру керек.

Үнемі сүйіспеншілік таныту. Сүйіспеншілік – сіздің денсаулығыңыздың басты кепілі.

Әр уақытта ішкі дүниесімен, отбасында, жұмыста, таза, ұқыпты, кеңпейіл, кішіпейіл, инабатты, үлкенге құрмет, кішіге ізет көрсету.

Есте сақтаңыз, үнемі бір адамға жақсылық жасасаң, сол жақсылығыңыз өзіңізге қайтарылады.

**Есте сақтаңыз:**

«Шыдамдылық – Алланың ісі». Шыдамды адам ешқашан өзін төмен түсірмейді.

Әйел жанының үлкен бір ісі- өмірге, махаббат, сұлулық пен үйлесімділік әкелу.

Ұжым – бұл сіздің отбасыңыз. Сол себептен отбасы тыныштығын жылы лебізбен, таза оймен және жақсы іспен нығайту қажет.

Сіздің балаға деген тәрбиеңіз қарапайым және түсінікті болуы қажет.

Баламен әңгімелескен кезде, оны мұқият тыңдауыңыз қажет.

Мақтауды ұмытпаңыз.

Сыр келбетіңіз бен тәртібіңізге назар аударыңыз.

Балаларды тәрбиелей отырып ұмтылыңыз:

Баланы қандай болса да жақсы көруге.

Әр баланы жеке тұлға деп көре білуге.

Мақтау, мадақтау және жағымды көңіл- күй жағдайын жасай білуге.

Баланың кемшіліктерін емес, даму динамикасын байқау.

Бала тәрбиесінде ата-аналарды өзіңіздің жақтасыңыз етуге.

Баламен қамқорлы, жігерлендіруші түрде сөйлесуге.

Баланың сұрақ қою ұмтылысын мадақтауға.

Мына ережені ұстаныңыз:егер де сіз балаларға ең алдымен еркіндік беріп,одан кейін қаталдыққа барсаңыз-олар сізді ұнатпайды;ал керісінше бірінші қаталдық танытып,одан кейін босатсаңыз-олар сізге риза болады;

**Балабақшада тыйым салынады:**

Балаларға айқайлауға және жазалауға.

Жалпы ортада баланың жаман қылығын көрсетуге.

Балаларға жағымсыз көңіл- күймен келуге.

Өзге баланың қылығын ата-аналармен талқылауға.

Балаларды жалғыз қалдыруға.

Баланың намысына тиюге.

**Тәрбиешілердің ата-аналармен жұмысында берілетін кеңес.**

1. Балаға жан және дене өзгерістерінің байланыстарын табуға көмектесу.

2. Барлық ескертулерді шын пейілмен, үстірт бағаламай, айдар тақпай жай түсіндіру.

3. Балалардың бойында салауатты өмір салтының дағдыларын қалыптастыруға бағытталған, салауатты өмір салты мәдениетіне тәрбиелеу. Денсаулықтың маңыздылығын құндылық ретінде түсіну.

4. Дене тұрғысынан жетілдіру. Ертеңгілік жаттығу, күн режимін сақтау, ем шара қабылдау, коррекциялық жаттығулар, таза ауада болып қимыл қозғалыс ойындарын ойнау.

**Ата-аналармен жұмысты ұйымдастыру міндеттері:**

-- Ата-аналарды балаларының нәтижелері туралы хабардар етіп отыру;

-- Ата-аналарды балаларының іс-әрекетіне көмекті дұрыс ұйымдастыруға үйрету;

-- Топ ұжымымен қызықты іс-шараларды ұйымдастыруға ата-аналарды қатыстыру;

-- Ата-аналармен тақырыптық жиналыстар оздыру;

-- Балабақшада, топта өтетін ашық сабақтарға шақырып, қатыстыру;

-- Ата-аналармен жеке жұмыс жүргізу;

**Ата-аналармен жұмыс.**

Ата-аналармен байланысқа тікелей тәрбиешілер жауапты. Балабақшада ата-аналар кеңесі құрылып, бекітілген жоспар бойынша жұмыстануда.

-- Балабақшаның оқу тәрбие процесі, санитарлық-гигиеналық талаптарын орындау, баласын медициналық тексеруден өткізу;

-- Балабақшаның басқару және ұйымдастыру жұмыстарының өтуіне ата-ананың ұсыныстары;

-- Тәрбиеленушілерді үйлеріне уақытында алып, уақытылы әкелу процесіндегі жауапкершілік;

-- Әр тоқсанның соңғы күндері «Ата-аналар» күні болып белгіленген.

Ата-аналармен тақырыптық жиналыс өткізіледі.

**Ата – аналар жиналысы**

Ата – аналар жиналысы балабақша бойынша жылына екі рет, топтар бойынша төрт рет өткізіледі. Ата – аналар жиналыстарында оқу – тәрбие жұмысы қаралады, оның сапасын жақсартудың негізі жолдары белгіленеді. Жиналыстарда топ тәрбиешілері ата – аналарды топ ұжымының оқу – тәрбие жоспарымен, ал балабақша басшылары балалар және ата – аналар комитетінің іс – жоспарларымен таныстырады.

Балабақша өмірінде тақырыптық ата – аналар жиналыстарын өткізіп отырудың зор тәрбиелік мәні бар. Мұндай жиналыстардың мақсаты – ата – аналарды психологиялық – педагогикалық білім мен тәжірибе жаңалықтарымен таныстыру, ой қорыту.